રાજ્યની વિવિધ જિલ્લાઓની ૧૫૦૦ જેટલી તલાટીની જગ્યા માટે આજે ઐતિહાસિક એવી પરીક્ષા યોજાઈ હતી.જેમાં નોંધાયેલા ૮,૪૯,૦૦૦ ઉમેદવારોમાંથી ૭૫ ટકા જેટલા ઉમેદવારોએ પરીક્ષા આપી હતી.રાજ્યના વિવિધ જીલ્લાઓમાં નાનાથી માંડી મોટા તમામ શહેરોમાં શાળા,કોલેજો અને યુનિવર્સિટી કક્ષાએ સેન્ટરો રાખવામા આવ્યા હતા અને કુલ ૨૬૯૧ સેન્ટરો પરથી પરીક્ષા લેવાઈ હતી.અમદાવાદ તેમજ ગાંધીનગર સહિતના એક બે શહેરોમાં ઉમેદવારોને પરીક્ષા સ્થળની ભૂલને લીધે પરીક્ષા બેસવા ન મળતા હોબાળો મચી જવા પામ્યો હોવાની ઘટનાને બાદ કરતા શાંતિપૂર્ણ રીતે પરીક્ષા યોજાઈ હતી.